ᱦᱮᱸᱥᱟᱜ ᱫᱟᱨᱮ
ᱦᱮᱸᱥᱟᱜ (ᱤᱝᱞᱤᱥ ᱺ ᱥᱮᱠᱨᱮᱰ ᱯᱷᱤᱜᱽ, ᱥᱟᱸᱥᱠᱨᱤᱛ ᱺ ᱟᱥᱷᱣᱛᱷ) ᱥᱤᱧᱚᱛ, ᱱᱮᱯᱟᱞ,ᱥᱨᱤᱞᱟᱸᱠᱟ,ᱪᱤᱱ ᱟᱨ ᱤᱸᱰᱚᱱᱮᱥᱤᱭᱟ ᱨᱮ ᱧᱟᱢᱚᱜ ᱟᱱ ᱵᱟᱲᱮ ᱫᱟᱨᱮ, ᱥᱮ ᱜᱩᱞᱟᱨ ᱨᱮᱱᱟᱜ ᱡᱟᱹᱛᱤ ᱭᱟᱜ ᱢᱤᱫ ᱟᱹᱰᱤ ᱢᱟᱨᱟᱝ ᱫᱟᱨᱮ ᱠᱟᱱᱟ ᱡᱟᱦᱟᱸ ᱫᱚ ᱥᱤᱧᱚᱛ ᱟᱹᱨᱤᱪᱟᱹᱞᱤ ᱨᱮ ᱢᱟᱹᱱ ᱡᱟᱭᱜᱟ ᱮᱢ ᱦᱩᱭ ᱟᱠᱟᱱᱟ ᱟᱨ ᱟᱭᱢᱟ ᱜᱟᱱ ᱯᱚᱨᱚᱵ ᱯᱩᱱᱟᱭ ᱨᱮ ᱱᱚᱶᱟ ᱨᱮᱱᱟᱜ ᱵᱚᱸᱜᱟ ᱵᱩᱨᱩ ᱦᱩᱭᱩᱜ ᱠᱟᱱᱟ᱾ ᱟᱨ ᱜᱩᱞᱟᱨ ᱫᱟᱨᱮ ᱞᱮᱠᱟ ᱜᱮ ᱱᱚᱶᱟ ᱨᱮᱱᱟᱜ ᱵᱟᱦᱟ ᱩᱠᱩ ᱜᱮ ᱛᱟᱦᱮᱱᱟ ᱚᱱᱟᱛᱮ ᱱᱚᱶᱟ ᱫᱚ ᱦᱤᱸᱫᱤ ᱟᱹᱲᱟᱹ ᱛᱮᱫᱚ 'ᱜᱩᱭᱚᱦᱯᱩᱥᱯᱚᱠ' ᱦᱚᱸ ᱢᱮᱛᱟᱣᱟᱜ-ᱟ᱾[᱒] [᱓]ᱟᱨ ᱮᱴᱟᱜ ᱪᱷᱤᱨᱤ (ᱛᱚᱣᱟ ᱞᱮᱠᱟᱱ) ᱫᱟᱨᱮ ᱞᱮᱠᱟ ᱦᱮᱸᱥᱟᱜ ᱫᱟᱨᱮ ᱦᱚᱸ ᱟᱭᱢᱟ ᱥᱮᱨᱢᱟ ᱦᱟᱹᱵᱤᱡ ᱛᱟᱦᱮᱱᱟ᱾ ᱱᱚᱶᱟ ᱨᱮᱱᱟᱜ ᱡᱚ ᱵᱟᱲᱮ ᱫᱟᱨᱮ-ᱜᱩᱞᱟᱨ ᱫᱟᱨᱮ ᱞᱮᱠᱟ ᱜᱮ ᱡᱟᱝ ᱛᱮ ᱯᱮᱨᱮᱡ ᱟᱨ ᱡᱚᱠᱷᱟ ᱨᱮ ᱵᱟᱫᱚᱢ ᱨᱮᱱᱟᱜ ᱠᱟᱹᱴᱤᱡ ᱫᱟᱱᱟ ᱠᱚ ᱞᱮᱠᱟ ᱢᱮᱱᱟᱜ -ᱟ᱾ ᱡᱚ ᱨᱮᱱᱟᱜ ᱡᱟᱝ ᱨᱟᱭᱤ ᱨᱮᱱᱟᱜ ᱫᱟᱱᱟ ᱨᱮᱱᱟᱜ ᱟᱫᱷᱟ ᱡᱚᱠᱷᱟ ᱨᱮ ᱛᱟᱦᱮᱱᱟ᱾ ᱢᱮᱱᱠᱷᱟᱱ ᱱᱚᱶᱟ ᱠᱷᱚᱱ ᱚᱰᱚᱜ ᱫᱟᱨᱮ ᱟᱹᱰᱤ ᱢᱟᱨᱟᱝ ᱞᱮᱠᱟᱜᱮ ᱦᱟᱨᱟ ᱟᱠᱟᱱ ᱜᱮᱥᱟᱭ ᱥᱮᱨᱢᱟ ᱦᱟᱹᱵᱤᱡ ᱛᱤᱸᱜᱩ ᱛᱟᱦᱮᱱ ᱠᱟᱱᱟ᱾ ᱦᱮᱸᱥᱟᱜ ᱫᱟᱨᱮ ᱨᱮᱱᱟᱜ ᱩᱢᱩᱞ ᱵᱟᱲᱮ ᱫᱟᱨᱮ ᱨᱮᱱᱟᱜ ᱩᱢᱩᱞ ᱠᱷᱚᱱ ᱫᱚ ᱠᱚᱢ ᱛᱟᱦᱮᱱᱟ, ᱮᱱᱛᱮᱜ ᱨᱮᱦᱚᱸ ᱱᱚᱶᱟ ᱨᱮᱱᱟᱜ ᱥᱟᱠᱟᱢ ᱟᱹᱰᱤ ᱱᱟᱯᱟᱭ, ᱞᱩᱢᱩᱝ,ᱟᱨ ᱪᱟᱸᱪᱟᱞ ᱜᱮ ᱛᱟᱦᱮᱱᱟ᱾ ᱱᱤᱨᱚᱱ ᱨᱤᱛᱩ ᱨᱮ ᱱᱚᱶᱟ ᱫᱷᱟᱹᱱᱤᱭᱟ ᱨᱚᱝ ᱞᱮᱠᱟ ᱱᱟᱶᱟ ᱜᱮ ᱥᱟᱠᱟᱢ ᱨᱮᱱᱟᱜ ᱠᱚᱯᱚᱠ ᱦᱤᱡᱩᱜ ᱛᱮᱜᱮ ᱛᱟᱦᱮᱱᱟ᱾ ᱛᱟᱭᱚᱢ ᱛᱮ, ᱱᱚᱶᱟ ᱦᱟᱹᱨᱭᱟᱹᱲ ᱟᱨ ᱟᱨᱦᱚᱸ ᱜᱟᱹᱦᱤᱨ ᱦᱟᱹᱨᱭᱟᱹᱲ ᱨᱚᱝ ᱜᱚᱫᱚᱜ-ᱟ᱾ [᱔]ᱦᱮᱸᱥᱟᱜ ᱥᱟᱠᱟᱢ ᱡᱟᱱᱣᱟᱨᱠᱚ ᱞᱟᱹᱜᱤᱫ ᱪᱟᱨᱟ ᱞᱮᱠᱟᱛᱮ ᱡᱚᱢᱟᱜ ᱠᱚ ᱮᱢᱟᱠᱚ ᱠᱟᱱᱟ, ᱟᱥᱚᱞ ᱛᱮᱫᱚ ᱦᱟᱹᱛᱤ ᱠᱚ ᱞᱟᱹᱜᱤ ᱱᱚᱶᱟ ᱪᱟᱨᱟ ᱫᱚ ᱟᱹᱰᱤ ᱜᱮ ᱥᱚᱨᱮᱥᱟ᱾ ᱥᱮᱸᱥᱟᱜ ᱫᱟᱨᱮ ᱨᱮᱱᱟᱜ ᱠᱟᱴ ᱥᱟᱦᱟᱱ ᱠᱚ ᱨᱮᱱᱟᱜ ᱠᱟᱹᱢᱤ ᱨᱮ ᱦᱤᱡᱩᱜ ᱠᱟᱱᱟ ᱢᱮᱱᱠᱷᱟᱱ ᱱᱚᱶᱟ ᱡᱟᱦᱟᱱ ᱱᱚᱶᱟ ᱫᱚ ᱵᱷᱤᱛ ᱞᱮᱠᱟᱱ ᱠᱟᱹᱢᱤ ᱥᱮ ᱠᱟᱴ ᱠᱚ ᱞᱟᱹᱜᱤᱫ ᱵᱟᱝ ᱡᱩᱛᱩᱜ-ᱟ᱾ ᱦᱚᱲᱢᱚ ᱥᱚᱨᱮᱥ ᱞᱟᱹᱜᱤᱫ ᱦᱮᱸᱥᱟᱜ ᱟᱹᱰᱤ ᱜᱮ ᱫᱚᱨᱠᱟᱨ ᱢᱟᱱᱟᱜ-ᱟ᱾ ᱯᱤᱞᱤᱭᱟ, ᱨᱟᱛᱚᱸᱫᱷᱤ, ᱢᱟᱞᱮᱨᱤᱭᱟ, ᱠᱷᱩᱜ-ᱠᱷᱟᱸᱥᱤ ᱟᱨ ᱫᱟᱢᱟ ᱥᱮ ᱥᱟᱨᱫᱤ ᱟᱨ ᱵᱚᱦᱚᱜ ᱦᱟᱹᱥᱩ ᱨᱮ ᱦᱮᱸᱥᱟᱜ ᱨᱮᱱᱟᱜ ᱴᱟᱦᱱᱤ(ᱠᱟᱴᱮᱡ),ᱪᱟᱨᱮᱡᱽ, ᱥᱟᱠᱟᱢ ᱠᱚ, ᱠᱚᱯᱟᱞ ᱠᱚ ᱟᱨ ᱥᱤᱠᱚ ᱨᱮᱱᱟᱜ ᱠᱟᱹᱢᱤ ᱨᱮ ᱯᱟᱲᱷᱟᱣ ᱚᱞ ᱧᱟᱢᱚᱜᱟ᱾
ᱦᱮᱸᱥᱟᱜ ᱫᱟᱨᱮ ᱵᱚᱸᱜᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱧᱚᱛ ᱟᱹᱨᱤᱪᱟᱹᱞᱤ ᱨᱮ ᱦᱮᱸᱥᱟᱜ ᱵᱚᱸᱜᱟ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱢᱮᱱᱟᱜ-ᱟ᱾ ᱟᱵᱚ ᱠᱷᱮᱨᱣᱟᱞ ᱠᱚᱣᱟᱜ ᱵᱟᱯᱞᱟ ᱮᱢᱟᱱ ᱠᱟᱹᱢᱤ ᱠᱚᱨᱮ ᱦᱚᱸ ᱞᱟᱜᱟᱜ-ᱟ᱾
ᱵᱚᱸᱜᱟ ᱵᱩᱨᱩ ᱟᱨ ᱣᱨᱚᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
Somvati Amavasya Vrat (ᱥᱚᱢᱣᱚᱛᱤ ᱟᱢᱵᱚᱥ ᱣᱨᱚᱛ ) ᱡᱚᱠᱷᱚᱱ ᱟᱢᱵᱚᱥ (ᱦᱤᱸᱫᱩ ᱠᱟᱞᱮᱸᱰᱚᱨ ᱨᱮᱱᱟᱜ ᱜᱮᱢᱚᱬ ᱢᱟᱦᱟᱸ ) ᱦᱤᱸᱫᱩ ᱠᱟᱞᱮᱸᱰᱚᱨ ᱥᱮᱨᱢᱟ ᱨᱮ ᱚᱛᱮ ᱢᱟᱦᱟᱸ ᱨᱮ ᱯᱟᱲᱟᱜ ᱠᱟᱱᱟ᱾ ᱚᱱᱟ ᱢᱟᱦᱟᱸ ᱨᱮ ᱥᱨᱚᱮᱥ ᱜᱮ ᱦᱮᱸᱥᱟᱜ ᱫᱟᱨᱮ ᱨᱮᱱᱟᱜ ᱑᱐᱘ ᱫᱷᱟᱣ ᱯᱚᱨᱤᱠᱨᱚᱢᱟ ᱠᱟᱛᱮᱜ ᱟᱭᱚ ᱠᱚᱠᱚ ᱣᱨᱚᱛ ᱫᱚᱦᱚ ᱠᱟᱛᱮᱜ ᱠᱚ ᱵᱚᱸᱜᱟ ᱟ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ The Plant List, Ficus religiosa L.
- ↑ Chisholm, Hugh, ed. (1911). "Peepul". Encyclopædia Britannica. 21 (11th ed.). Cambridge University Press. p. 45.
- ↑ ᱪᱷᱟᱸᱪ:GRIN
- ↑ "ᱦᱮᱸᱥᱟᱜ ᱫᱟᱨᱮ ᱨᱮᱱᱟᱜ ᱜᱩᱱ". ᱡᱮᱜᱮᱛ ᱣᱮᱵ. Retrieved ६ नवंबर २००९. Check date values in:
|access-date=(help)
sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn pag_Latn sat_Olck sat_Olck eng_Latn